उत्तराखंड से राज्यसभा के लिए चुने जाने के बाद से ही अनिल बलूनी खासे सक्रिय रहें हैं। कांग्रेस के राज्यसभा सांसदों से इतर अनिल बलूनी लगातार राज्य के लिए कुछ नया करने की कोशिशों में लगे हुए हैं। हाल ही में पर्वतीय इलाकों में आईसीयू खोलने की शुरुआत करने के बाद अब अनिल बलूनी ने उत्तराखंड को नई ट्रेन की सौगात दिलवा दी है। अनिल बलूनी और पियूष गोयल की मुलाकात में रेल मंत्री ने आश्वस्त किया है कि शताब्दी स्तर की ये ट्रेन काठगोदाम से देहरादून के बीच अगस्त से चलेगी। इसमें एसी चेयर कार के डिब्बों के साथ ही साधारण श्रेणी के डिब्बे भी लगाए जाएंगे। ये ट्रेन सुबह काठगोदाम से चलकर दिन में देहरादून पहुंचेगी और फिर दिन में ही काठगोदाम के लिए रवाना हो जाएगी।